CELEX: 32017R0335
Language: ro
Date: 2017-02-27 00:00:00
Title: Regulamentul (UE) 2017/335 al Comisiei din 27 februarie 2017 de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea glicozidelor derivate din steviol (E 960) ca îndulcitor în anumite produse de cofetărie cu valoare energetică redusă (Text cu relevanță pentru SEE. )

28.2.2017   
            
            
               RO
            
            
               Jurnalul Oficial al Uniunii Europene
            
            
               L 50/15
            
         REGULAMENTUL (UE) 2017/335 AL COMISIEI
   din 27 februarie 2017
   de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea glicozidelor derivate din steviol (E 960) ca îndulcitor în anumite produse de cofetărie cu valoare energetică redusă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 10 alineatul (3),
   întrucât:
   
               (1)
            
            
               Anexa II la Regulamentul (CE) nr. 1333/2008 prevede o listă a Uniunii conținând aditivii alimentari autorizați pentru utilizare în produsele alimentare și condițiile de utilizare a acestor aditivi.
            
         
               (2)
            
            
               Această listă poate fi actualizată în conformitate cu procedura comună menționată la articolul 3 alineatul (1) din Regulamentul (CE) nr. 1331/2008 al Parlamentului European și al Consiliului (2), fie la inițiativa Comisiei, fie în urma unei cereri.
            
         
               (3)
            
            
               La 27 mai 2015, a fost depusă o cerere de autorizare a utilizării glicozidelor derivate din steviol (E 960) ca îndulcitori în anumite produse de cofetărie cu valoare energetică redusă. Cererea a fost ulterior pusă la dispoziția statelor membre în temeiul articolului 4 din Regulamentul (CE) nr. 1331/2008.
            
         
               (4)
            
            
               Glicozidele derivate din steviol sunt constituenți non-calorici cu gust dulce și pot fi utilizate pentru a înlocui zaharurile calorice în anumite produse de cofetărie, reducându-le astfel conținutul caloric și oferind consumatorilor produse cu valoare energetică redusă, în conformitate cu articolul 7 din Regulamentul (CE) nr. 1333/2008. Utilizarea combinată a zahărului și a glicozidelor derivate din steviol oferă un gust dulce produselor și un profil gustativ îmbunătățit în comparație cu produse care utilizează numai glicozide derivate din steviol ca îndulcitor, deoarece zahărul maschează gustul rezidual al glicozidelor derivate din steviol.
            
         
               (5)
            
            
               În conformitate cu articolul 3 alineatul (2) din Regulamentul (CE) nr. 1331/2008, Comisia trebuie să solicite avizul Autorității Europene pentru Siguranța Alimentară (denumită în continuare „autoritatea”) pentru a actualiza lista de aditivi alimentari a Uniunii prevăzută în anexa II la Regulamentul (CE) nr. 1333/2008.
            
         
               (6)
            
            
               În 2010, autoritatea a adoptat un aviz științific (3) privind siguranța glicozidelor derivate din steviol în cazul utilizărilor propuse ca aditiv alimentar (E 960) și a stabilit o doză zilnică acceptabilă (DZA) de 4 mg/kg greutate corporală/zi, exprimată ca echivalenți de steviol.
            
         
               (7)
            
            
               În 2015, autoritatea a revizuit evaluarea expunerii la glicozidele derivate din steviol și a concluzionat că estimările expunerii sunt inferioare DZA pentru toate grupele de vârstă, cu excepția copiilor de vârstă mică din zona superioară a estimărilor celor mai ridicate (percentila 95), într-o țară (4). Calculul expunerii realizat de Rijksinstituut voor Volksgezondheid en Milieu în 2015 a arătat că extinderea propusă a utilizării, presupunând o cotă de piață de 25 % pentru produsele care conțin glicozide derivate din steviol și presupunând o cotă de fidelitate pentru marcă de 100 %, nu afectează percentila 95 de expunere a copiilor în vârstă de doi până la șase ani din Țările de Jos.
            
         
               (8)
            
            
               În avizul său din 2015, autoritatea a indicat că, în cadrul sistemului de clasificare FoodEx, nu era posibilă reflectarea tuturor restricțiilor/excepțiilor aplicabile utilizării glicozidelor derivate din steviol (E 960) în produsele alimentare din subcategoria de produse alimentare 05.2. Prin urmare, cel mai mare nivel maxim de 2 000 mg/kg a fost alocat pentru întreaga categorie de alimente, ceea ce a condus la o supraestimare a expunerii. În plus, alimentele din categoria 05.2. „Alte produse de cofetărie, inclusiv dropsuri pentru împrospătarea respirației” nu au fost identificate drept una dintre principalele categorii de produse alimentare care contribuie la expunerea la glucozidele derivate din steviol (E 960).
            
         
               (9)
            
            
               Având în vedere că estimările expunerii sunt inferioare DZA pentru toate grupele de vârstă, utilizările și nivelurile de utilizare propuse pentru glicozidele derivate din steviol (E 960) ca îndulcitor nu reprezintă o problemă de siguranță.
            
         
               (10)
            
            
               Prin urmare, este oportun să se autorizeze utilizarea glicozidelor derivate din steviol (E 960) ca îndulcitori în anumite produse de cofetărie cu valoare energetică redusă la subcategoria de produse alimentare 05.2. „Alte produse de cofetărie, inclusiv dropsuri pentru împrospătarea respirației”: produse de cofetărie dure (bomboane și acadele), moi (caramele, bomboane gumate si produse din spumă zaharoasă/bezele moi), lemn dulce, nuga, marțipan (la un nivel maxim de 350 mg/kg); pastile pentru gât pentru împrospătarea respirației puternic aromatizate (cu nivel maxim de 670 mg/kg) și dropsuri pentru împrospătarea respirației (la nivelul maxim de 2 000 mg/kg).
            
         
               (11)
            
            
               Anexa II la Regulamentul (CE) nr. 1333/2008 ar trebui modificată în consecință.
            
         
               (12)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Anexa II la Regulamentul (CE) nr. 1333/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 februarie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 354, 31.12.2008, p. 16.
   
      (2)  Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (JO L 354, 31.12.2008, p. 1).
   
      (3)  EFSA Journal 2010; 8(4):1537.
   
      (4)  EFSA Journal 2015; 13(6):4146.
   
      ANEXĂ
      Subcategoria de produse alimentare 05.2. „Alte produse de cofetărie, inclusiv dropsuri pentru împrospătarea respirației” din partea E a anexei II la Regulamentul (CE) nr. 1333/2008 se modifică după cum urmează:
      
                  (a)
               
               
                  rubrica referitoare la E 960 – glicozide derivate din steviol care se referă la „numai produse de cofetărie fără adaos de zahăr” se înlocuiește cu următorul text:
                  
                               
                           
                           
                              „E 960
                           
                           
                              Glicozide derivate din steviol
                           
                           
                              350
                           
                           
                              (60)
                           
                           
                              numai produse de cofetărie fără adaos de zahăr
                              numai produse de cofetărie dure cu valoare energetică redusă (bomboane și acadele)
                              numai produse de cofetărie moi cu valoare energetică redusă (caramele, bomboane gumate si produse din spumă zaharoasă/bezele moi)
                              numai lemn-dulce cu valoare energetică redusă
                              numai nuga cu valoare energetică redusă
                              numai marțipan cu valoare energetică redusă”
                           
                        
            
                  (b)
               
               
                  rubrica referitoare la E 960 – glicozide derivate din steviol care se referă la „numai pastile pentru gât pentru împrospătarea respirației puternic aromatizate, fără adaos de zahăr” se înlocuiește cu următorul text:
                  
                               
                           
                           
                              „E 960
                           
                           
                              Glicozide derivate din steviol
                           
                           
                              670
                           
                           
                              (60)
                           
                           
                              numai pastile pentru gât pentru împrospătarea respirației puternic aromatizate, cu valoare energetică redusă sau fără adaos de zahăr”
                           
                        
            
                  (c)
               
               
                  rubrica referitoare la E 960 – glicozide derivate din steviol care se referă la „numai dropsuri pentru împrospătarea respirației, fără adaos de zahăr” se înlocuiește cu următorul text:
                  
                               
                           
                           
                              „E 960
                           
                           
                              Glicozide derivate din steviol
                           
                           
                              2 000 
                           
                           
                              (60)
                           
                           
                              numai dropsuri pentru împrospătarea respirației, cu valoare energetică redusă sau fără adaos de zahăr”